paragraph_text: Krakovsko Staro mjesto (poljski: Stare Miasto) je povijesna gradska jezgra grada Krakova koja ima mnogo kulturno-povijesnih spomenika iz raznih stilova i razdoblja gradske povijesti. Ona je od 1978. godine uvrštena na UNESCO-ov popis mjesta svjetske baštine u Europi kao prvi grad u svijetu koji je upisan na taj popis. mini|300px|lijevo|Kraljevsko brdo [[Vavel iznad Visle]] mini|Karta Staroga mjesta s ucrtanom "Kaljevskom cestom" Glavni trg (Rynek Główny) je najveći srednjovjekovni trg u Europi. Na njemu je znamenita gotička Bazilika sv. Marije (Kościół Mariacki) s poznatim oltarom Veita Stossa, ali i druge crkve kao što su Crkva sv. Vojtjeha (Kościół św. Wojciecha) i Crkva sv. Barbare. Cijeli trg je okružen kućama u nizu (kamienice) i bogatijim rezidencijama, a u sredini je jedna od najvećih znamenitosti trga,renesansna cehovska građevina Sukiennice s brojnim trgovinama i Nacionalnom umjentičkom galerijom na katu. Trgom dominira toranj bivše gradske vijećnice (Wieża ratuszowa).